text: Կառավարության նիստի լուսաբանման ռեպորտաժում, առաջին հերթին, նշվում է դահլիճի ծաղիկների գույնը դեղինից՝ անմոռուկի մանուշակագույնի փոփոխության մասին:  Այնուհետեւ ներկայացվում են հայրենական կառավարության՝ գերազանցապես սոցիալ-տնտեսական նիստի ընթացքում ընդունած՝ տնտեսությանն ու արդյունաբերությանը նոր զարկ հաղորդող որոշումները, հաղորդավարի՝ «բակում, այժմ էլ օմբուդսմենի միջոցով իրենց պարտքերը պահանջող նաիրիտցիների բողոքի ներքո»  հեգնական վերջաբանով, որովհետեւ իրական խնդրով կառավարության շենքի դիմաց (ինչը, պարզվում է՝ բակ է ) հավաքված մի քանի հարյուր ցուցարարների եւ իրենց բողոքի ճակատագրի մասին որեւէ այլ տեղեկություն հանրայինը այդպես էլ չներկայացրեց: